DEMCO โตต่อเนื่องในไตรมาส 4/58แนะนำซื้อราคาเป้าหมาย 16.40 บ.
DEMCO คาดกำไรสุทธิไตรมาส 3/58 ที่ระดับ 125.6 ลบ.เติบโต 37% เทียบไตรมาสก่อนหน้า, 6% เทียบช่วงเดียวกันของปีก่อน และเติบโตโดดเด่นต่อเนื่องในไตรมาส 4/58 ทำจุดสูงสุดใหม่ในรายไตรมาส คาดกำไรสุทธิที่ระดับ 155 ลบ. เติบโต 23% เทียบไตรมาสก่อนหน้า, 37% เทียบช่วงเดียวกันของปีก่อน
13 พ.ย. 2558

บล.โนมูระ พัฒนสิน ระบุในบทวิเคราะห์ (13 พ.ย.) ว่า  บริษัท เด็มโก้ จำกัด (มหาชน) หรือ DEMCO คาดกำไรสุทธิไตรมาส 3/58 ที่ระดับ 125.6 ลบ.เติบโต 37% เทียบไตรมาสก่อนหน้า, 6% เทียบช่วงเดียวกันของปีก่อน และเติบโตโดดเด่นต่อเนื่องในไตรมาส 4/58 ทำจุดสูงสุดใหม่ในรายไตรมาส คาดกำไรสุทธิที่ระดับ 155 ลบ. เติบโต 23% เทียบไตรมาสก่อนหน้า, 37% เทียบช่วงเดียวกันของปีก่อน
มูลค่าเหมาะสมปี 59 ที่ 16.40 บาท (Upside 24.2 %) ราคาปัจจุบันอิง PER 16F ที่ระดับ17.3x เท่า ขณะที่ กกพ. ปิดประมูลโครงการ Solar Farm 600 MW แล้ว มีผู้ประกอบการยื่นขอกำลังผลิตกว่า 2,000 MW และทราบผลผู้ชนะ 24 ธ.ค. 58 หนุน DEMCO ผู้นำรับเหมาก่อสร้างและติดตั้งระบบไฟฟ้าสำหรับพลังงานทดแทน